Súradnice: 48°09′26″S 17°10′20″V﻿ / ﻿48,157117°S 17,172167°V﻿ / 48.157117; 17.172167

**Exnárova ulica** je ulica v Bratislave, v mestskej časti Ružinov.. Prechádza severnou stranou miestnej časti Pošeň, takmer po celej jej dĺžke. Je pomenovaná podľa slovenského komunistického funkcionára a partizánskeho veliteľa Ladislava Exnára.

Popis
-----

Exnárova ulica je situovaná v smere západ-východ. Na západnom konci ústi do Jašíkovej ulice. Na východnom konci slepo končí v areáli autoškoly.

Križujúce ulice Bachova ulica, Chlumeckého ulica a Ulica Ivana Horvátha rozdeľujú Exnárovu ulicu na niekoľko úsekov, ktoré nie sú súvisle prejazdné.

### Úsek Jašíkova ulica – Bachova ulica

Na tomto úseku je Exnárova ulica v hlavnej osi koncipovaná ako chodník. Na severnej strane ulicu lemuje panelový bytový dom z druhej polovice 60. rokov 20. storočia. Na južnej strane ulice sa nachádza areál materskej školy. Na prístup k týmto objektom motorovým vozidlom slúžia dve paralelné komunikácie, vyústené na Jašíkovu ulicu, ktoré slepo končia pred Bachovou ulicou.

### Úsek Bachova ulica – Chlumeckého ulica

Na tomto úseku je Exnárova ulica prejazdná. Na mieste križovania s Bachovou ulicou sú osadené stĺpiky na zabránenie vjazdu motorových vozidiel na Bachovu ulicu.

Za križovatkou s Bachovou ulicou sa na severnej strane ulice nachádza fontána Mária z roku 1976 od Pavla Mikšíka.

Po vyústenie Štefunkovej ulice na južnej strane sa na oboch stranách ulice nachádzajú panelové obytné domy z druhej polovice 60. rokov.

Presne oproti vyústeniu Štefunkovej ulice sa na severnej strane Exnárovej ulice nachádza jednoduchý pamätník venovaný pamiatke Karola Hanzlíčka.

Pred križovaním s Chlumeckého ulicou sa na severnej strane nachádza areál Geografického a kartografického ústavu na Chlumeckého 2.
Na južnej strane sa nachádza rozsiahla parková plocha s ihriskami.

### Úsek Chlumeckého ulica - Ulica Ivana Horvátha

Na tomto úseku je Exnárova ulica v hlavnej osi koncipovaná ako chodník.
Severnú stranu ulicu lemuje panelový bytový dom z druhej polovice 60. rokov.
Na južnej strane ulice sa nachádza areál materskej školy.
Na prístup k týmto objektom motorovým vozidlom slúžia dve paralelné komunikácie, vyústené na Chlumeckého ulicu,
ktoré slepo končia pred ulicou Ivana Horvátha.

### Úsek Ulica Ivana Horvátha - autoškola

Na tomto úseku je Exnárova ulica koncipovaná ako prejazdná.
V mieste križovania s ulicou Ivana Horvátha sú osadené stĺpiky na zabránenie vjazdu motorových vozidiel na ulicu Ivana Horvátha.

Za križovatkou s ulicou Ivana Horvátha sa na severnej strane ulice nachádza fontána Puk lipy z roku 1986 autorov Alexandra Bilkoviča a Iľju Skočeka.

Po križovatku s Čmelíkovu ulicou sa na oboch stranách ulice nachádzajú panelové obytné domy z druhej polovice 60. rokov.

Na severnej štítovej stene posledného z týchto bytových domov bezprostredne pri križovatke s Čmelíkovu ulicou je umiestnený pamätník Jankovi Čmelíkovi z roku 1972, ktorý je dobre viditeľný pri vjazde do Čmelíkovej ulice z Ružinovskej ulice.

Za križovatkou s s Čmelíkovu ulicou sa na oboch stranách ulice nachádzajú garáže.

Pred koncom Exnárovej ulice do nej z južnej strany ústi spojka s Mlynskými luhmi.

Na konci ulice sa nachádza rozsiahly areál autoškoly.

Pre vyústením Mlynských luhov bola Exnárova ulica dodatočne prehradená stĺpikmi na zabránenie prejazdu motorových vozidiel.
Úsek Exnárovej ulice za križovaním s Čmelíkovou ulicou slúži len na prístup ku garážam.
Prístup motorovým vozidlom na Mlynské luhy a do autoškoly je možný po paralelnej komunikácii vyústenej do Čmelíkovej ulice severne od hlavnej osi Exnárovej ulice.

Významné objekty
----------------

* Materská škola, Exnárova 6
* Fontána Mária, pred obytným domom Exnárova 17-19
* Pamätník Karola Hanzlíčka, oproti vyústeniu Štefunkovej ulice
* Materská škola, Exnárova 20
* Fontána Puk lipy, pred obytným domom Exnárova 43-45
* Pamätník Janka Čmelíka, na severnej štítovej stene obytného domu Exnárova 47-49
* Autoškola, Exnárova 59

Blízke ulice
------------

* Bachova ulica
* Čmelíkova ulica
* Chlumeckého ulica
* Ulica Ivana Horvátha
* Jašíkova ulica
* Mlynské luhy
* Štefunkova ulica

Referencie
----------

1. ↑   *Abecedný zoznam ulíc Bratislavy a pomenovaných priestranstiev* [online]. Hlavné mesto SR Bratislava, rev. 2015-11-29, [cit. 2016-06-21]. Dostupné online.
2. ↑  HORVÁTH, Vladimír. *Bratislavský topografický lexikon*. Bratislava : Tatran, 1990. ISBN 80-222-0229-0.

Iné projekty
------------

Commons
* Spolupracuj na Commons Commons ponúka multimediálne súbory na tému **Exnárova ulica (Bratislava)**

Externé odkazy
--------------

* Exnárova ulica na mape Bratislavy

| * z
* d
* u
Pošeň (sídlisko v Bratislave) |
| --- |
| Ulice | 
* Albrechtova
* Andreja Mráza
* Babuškova
* Bachova
* Bancíkovej
* Borodáčova
* Bystrého
* Čmelíkova
* Exnárova
* Gagarinova
* Goláňova
* Gregorovej
* Ivana Horvátha
* Jašíkova
* Kostlivého
* Martákovej
* Mlynské luhy
* Obilná
* Ondrejovova
* Peterská
* Petzvalova
* Prúdová
* Seberíniho
* Strojnícka
* Svätého Vincenta
* Šándorova
* Tomášikova
* Štedrá
* Štefunkova
* Vavrínová

 |
| Inštitúcie | 
* Dom kultúry Ružinov
* Gymnázium Ivana Horvátha
* Gymnázium Ladislava Novomeského
* Materská škola Bancíkovej 2
* Materská škola Exnárová 6
* Spojená škola sv. Vincenta de Paul
* Súkromná stredná odborná škola Exnárova 20
* Základná škola (Bratislava, Borodáčova 2)

 |
| Obchody a firmy | 
* OD KOCKA, Seberíniho 14 (papiernictvo, rybárske centrum Riverland, samoobsluha Terno, Slovenská pošta)
* Hotel Bratislava
* Rádio Anténa Rock
* Rádio Europa 2
* Rádio Jemné
* Rádio Vlna
* Všeobecná úverová banka (Jašíková 8)

 |
| Verejné objekty | 
* Fontána Mária
* Kostol sv. Vincenta de Paul

 |